
	1. ՀՀ պաշտպանության  նախարարություն 
	06.07.2026

	
	N ՊՆ/01/9164-2026

	2026 թվականի հունիսի 24-ի Ձեր N 01/18.2/21931-26 գրությամբ ներկայացված «Կրթության և գիտության բնագավառներում գործունեության համար Հայաստանի Հանրապետության մի շարք քաղաքացիներին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշման նախագծի առնչությամբ հայտնում ենք, որ Սերգեյ Երվանդի Պետրոսյանի (ծնվ.` 03․03․1997թ., ՀՀ ՊՆ ՀԶԿ Երևանի N 1 ԶԿ) ազատման հարցը ենթակա է քննարկման «Զինվորական ծառայության և զինծառայող կարգավիճակի մասին» ՀՀ օրենքի 19-րդ հոդվածի 1.2-րդ մասի կարգավորումների շրջանակում, որոնց համաձայն՝ պարտադիր զինվորական ծառայությունից խուսափած և 27 տարին լրանալուց հետո սույն օրենքով սահմանված պարտադիր զինվորական ծառայությունից ազատման կամ զորակոչից տարկետման հիմք ունեցող քաղաքացին չի կարող զորակոչվել պարտադիր զինվորական կամ այլընտրանքային ծառայության և պարտավոր է ՀՀ պետական բյուջե վճարել տասնհինգ միլիոն ՀՀ դրամ: Տվյալ պարագայում, Ս. Պետրոսյանի նկատմամբ 2024թ. ձմեռային զորակոչից խուսափելու հիմքով հարուցվել է քրեական վարույթ, իսկ գիտական աստիճանը որպես պարտադիր զինվորական ծառայությունից ազատման հնարավորություն տվող հիմք, Ս. Պետրոսյանը ստացել է 27 տարին լրանալուց հետո՝ 2025թ. ապրիլի 9-ին, որի կապակցությամբ խնդրահարույց է նրա ազատման ներկայացման հանգամանքը:	
	Ներկայացված մյուս քաղաքացիների ազատման վերաբերյալ առարկություններ և առաջարկություններ չկան:
2026 թվականի հունիսի 15-ի Ձեր N 01/18.2/20325-26 գրության առնչությամբ հայտնում եմ, որ «Հայաստանի Հանրապետության կառավարության 2024 թվականի հուլիսի 4-ի N 1055-Ա որոշման մեջ փոփոխություններ կատարելու մասին»  Կառավարության որոշման նախագծի վերաբերյալ առաջարկություններ և առարկություններ չունենք:


	Ընդունվել է
Նախագծից Սերգեյ Երվանդի Պետրոսյանի տվյալները հանվել է: 


	2. ՀՀ արդարադատության  նախարարություն
	02.07.2026

	3. 
	N 27.1/34545-2026

	1. «Կրթության և գիտության բնագավառներում նշանակալի նվաճումներ ունեցող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 11-րդ ենթակետով նախատեսվում է 03․03․1997թ․ ծնված (լրացած է 29 տարին) քաղաքացի Սերգեյ Երվանդի Պետրոսյանին ազատել շարքային կազմի պարտադիր  զինվորական  ծառայությունից։ Նախագծին կից ներկայացված փաստաթղթերի ուսումնասիրությունից պարզ է դառնում, որ նրան տարկետում տրամադրված է եղել մինչև 2024 թվականի մարտի 3-ը, իսկ ԲՈԿ-ի կողմից գիտական աստիճան է շնորհվել 2025 թվականի ապրիլի 9-ին։ 
	Վերոգրյալը հաշվի առնելով անհրաժեշտ է պարզաբանել, թե ինչ հանգամանքներում է նշված քաղաքացու զինվորական ծառայությունից ազատելու հարցը դիտարկվում 2026 թվականի ամառային զորակոչի ընթացքում՝ նկատի ունենալով նաև, որ «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 1-ին մասի համաձայն՝ (․․․) Զորակոչի ենթակա են 18 տարին լրացած արական սեռի և կամավոր հիմունքներով պարտադիր զինվորական ծառայություն անցնելու համար դիմած իգական սեռի քաղաքացիները` մինչև 27 տարին լրանալը, իսկ սույն օրենքի 22-րդ հոդվածի 5-րդ և 7-րդ մասերով պարտադիր զինվորական ծառայության զորակոչից՝ գիտության և կրթության բնագավառներում տարկետում ստացած քաղաքացիները՝ մինչև 28 տարին լրանալը, (․․․)։ 
2.Միաժամանակ հայտնում ենք, որ Նախագծին կից ներկայացվել է միայն 3 քաղաքացիների վերաբերյալ փաստաթղթեր (Արեն Արմանի Կարապետյանի, Տիգրան Դավիթի Մանուկյանի և Սերգեյ Երվանդի Պետրոսյանի), ուստի դրանց բացակայության պայմաններում հնարավոր չէ լիարժեք կերպով գնահատել պարտադիր զինվորական ծառայությունից ազատվող մյուս քաղաքացիների իրավաչափության հարցը։ 


	Ընդունվել է
Նախագծից Սերգեյ Երվանդի Պետրոսյանի տվյալները հանվել է: 


































          

	4. ՀՀ վարչապետի աշխատակազմի պետաիրավական
վարչության եզրակացություն
	22.07.2026

	1. 
	N 02/10.36/25040-2026 


	1. Նախագծով առաջարկվում է մի շարք քաղաքացիների ազատել պարտադիր զինվորական ծառայությունից՝ Կառավարության 2019 թվականի փետրվարի 15-ի թիվ 89-Ն որոշման հավելվածի (այսուհետ՝ Կարգ) 2-րդ կետի 3-րդ ենթակետի հաշվառմամբ: Հարկ է նկատել, սակայն, որ նշված ենթակետով որպես պարտադիր զինվորական ծառայությունից ազատման հիմք նախատեսվում է, ի թիվս այլնի, քաղաքացու կողմից գիտական և գիտատեխնիկական գործունեությամբ զբաղվելու հանգամանքը: Հաշվի առնելով, որ համապատասխան հարաբերություններն այժմ կարգավորվում են 2025 թվականի սեպտեմբերի 11-ին ընդունված «Բարձրագույն կրթության և գիտության մասին» օրենքով, որն էականորեն տարբերվում է նախկին՝ «Գիտական և գիտատեխնիկական գործունեության մասին» օրենքի կարգավորումներից, իսկ Կարգն ընդունվել է նախկին օրենքի գործողության պայմաններում՝ անհրաժեշտ է հիմնավորումներում յուրաքանչյուր քաղաքացու մասով ներկայացնել համապատասխան փաստարկներ, թե յուրաքանչյուրի նվաճումը նոր օրենքի շրջանակներում որ հանգամանքի ներքո է գնահատվել:
Հարկ է նկատել, որ նշված խնդիրը բարձրաձայնվել է նաև 2025 թվականի ձմեռային զորակոչի շրջանակներում անձանց պարտադիր զինվորական ծառայությունից ազատման հարցում և 2026 թվականի հոնվարի 23-ի Պետաիրավական նախարարական կոմիտեի նիստում քննարկման  արդյունքում որոշվել է ամրագրել, որ վարչապետի աշխատակազմ կներկայացվի իրավական ակտի նախագիծ, որով կվերանայվեն կրթության և գիտության բնագավառներում գործունեության համար պարտադիր զինվորական ծառայությունից ազատելու պայմանները՝ դրանք համապատասխանեցնելով նոր ընդունված օրենքի կարգավորումներին:
2. Նախագծի 1-ին կետի 2-րդ ենթակետով նախատեսված քաղաքացու մասով ներկայացված միակ փաստաթուղթը աշխատավայրից տրված փաստաթուղթն է և առկա չեն վերջինիս անձը հաստատող փաստաթուղթը, կցագրման վկայականը, գիտական աստիճանը հավաստող փաստաթուղթը և այլ անհրաժեշտ փաստաթղթեր, առանց որոնց հնարավոր չէ գնահատել վերջինիս շարքային կազմի պարտադիր զինվորական ծառայությունից ազատելու իրավաչափությունը:
3. Նախագծի 1-ին կետի 3-րդ ենթակետով նախատեսված քաղաքացու դեպքում որպես հաշվառման հասցե նշված է Վայոց ձորի մարզ, Զառիթափ, Մարտիրոս 3-րդ փ., տուն 38: Մինչդեռ, նախագծին կից ներկայացված չէ նշված հասցեի իսկությունը հավաստող հանգամանք: Ավելին, ներկայացված է տեղեկանք առ այն, որ քաղաքացին բնակվում է այլ հասցեում:
      Հաշվառման հասցեի նույնականացման համար համապատասխան տվյալներ ներկայացված չեն նաև 1-ին կետի 8-րդ ենթակետով նախատեսված քաղաքացու դեպքում: Մինչդեռ, հաշվառման հասցեների ճշգրիտ նախատեսումն անհրաժեշտ է, այդ թվում, Կառավարության 2019 թվականի փետրվարի 15-ի թիվ 89-Ն որոշման հավելվածի 8-րդ կետի պահանջի ապահովման համար, որի համաձայն՝ քաղաքացուն պարտադիր զինվորական ծառայությունից ազատելու մասին ընդունված որոշումը ուղարկվում է, այդ թվում,  դիմում կամ միջնորդություն ներկայացրած անձին:
	Ընդունվել է 
Կից ներկայացվում է պահանջվող տեղեկատվությունը
































Ընդունվել է 
Կից ներկայացվում է անհրաժեշտ փաստաթղթերը:










Ընդունվել է 
    Նախագծի 1-ին կետի 3-րդ ենթակետում կատարվել է լրացում, կցվում է համապատասխան փաստաթուղթը:

Նախագծի 1-ին կետի 8-րդ ենթակետում կատարվել է ուղղում, կցվում է համապատասխան փաստաթուղթը:



